Rijeka, 17. srpnja 2020.g.

**NAJAVA DOGAĐANJA I POZIV ZA MEDIJE**

**DJEČJI FESTIVAL TOBOGAN EUROPSKE PRIJESTOLNICE KULTURE**

***Poštovani predstavnici medija, molim vas da u svojim medijima sljedeću informaciju objavite u subotu, 18. srpnja i nedjelju 19. srpnja, prema mogućnostima. Unaprijed zahvaljujem.***

**KREĆE TOWER CIRKUS TOBOGANIUS - PET DANA CIRKUSKE ZABAVE U GRADSKIM KVARTOVIMA**

**Dječji festival Tobogan Europske prijestolnice kulture u suradnji s Tower Centrom Rijeka donosi novi program uličnih zabavljača - putujući Tower Cirkus Toboganius.** Radi se o pet dana **cirkuske zabave i akrobacija, gdje veseli zabavljači šarenim vozilom putuju po gradu i** **posjećuju gradske kvartove**: **Pećine, Kozalu, Drenovu, Zamet, Krnjevo, Krimeju, Škurinjsku Dragu i centar grada**.

**Svoj prvi nastup putujući Tower Cirkus Toboganius imat će u nedjelju, 19. srpnja od 20.00 do 21.30 sati na istočnom dijelu krova Tower Centra Rijeka.**

Cirkuske točke izvode: **Marko Klaun**, cirkuski umjetnik i ulični zabavljač **Emilio** iz Venezuele, **Klaunesa Verna Đumbus** te **Otto il Bassotto**, gospodar balona iz Italije.

Putujući Tower Cirkus Toboganius svoje će nastupe nastaviti i sljedećeg tjedna u večernjim satima, pa je tako ovo veselo društvo u ponedjeljak na Kozali i Drenovi, u utorak na Zametu i Krnjevu, u srijedu na Krimeji i u Škurinjskoj Dragi te u četvrtak na Molo longu.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

**Detaljni raspored putujućeg Tower Cirkusa Toboganiusa:**

**19.7.2020., nedjelja**

od 20:00 do 21:30, Krov Tower Centra (istočni dio)

Nastupaju: Marko The Clown, Emilio The Balancer Alcantara i Klaunesa Verna Đumbus, Otto il Bassotto

**20.7.2020., ponedjeljak**

od 19:00 do 20:00, Kozala, Dječje igralište u blizini MO, preko puta Brodokomerca

od 20:30 do 21:30, Drenova, Dječje igralište Goran, u blizini Doma zdravlja Drenova

Nastupaju: Marko the Clown, Otto il Bassotto

**21.7.2020.**, **utorak**

od 19:00 do 20:00, Zamet, Trg riječkih olimpijaca (plato ispred Dvorane Zamet)

od 20:30 do 21:30, Krnjevo, Dječje igralište između Kršinićeve ulice i Venuccijevih stuba

Nastupaju: Marko the Clown, Otto il Bassotto

**22.7.2020., srijeda**

od 19:00 do 20:00, Krimeja, Dječje igralište preko puta Orijentovog igrališta (križanje Mihanovićeve, Kumičićeve i Radničke ulice)

od 20:30 do 21:30, Škurinjska draga, Jelićeva ulica, parkiralište ispred zgrade broj 3

Nastupaju: Marko the Clown, Otto il Bassotto

**23.7.2020., četvrtak**

19:15 – 21:30 Zatvaranje Tobogana, Molo longo

Nastupaju: Marko the Clown, Klaunesa Verna Đumbus, Otto il Bassoto

**O izvođačima Tower Cirkusa Toboganiusa**

**Klaunesa Verna Đumbus** (Nives Soldičić) - cirkuska umjetnica iz Rijeke. Pleše na svili, izvodi akrobacije te uveseljava i male i velike gledatelje. Od 2013. S udrugom Crveni nosovi nasmijava male bolesnike te se redovito educira u međunarodnoj školi humora u Beču. Na Toboganu će pokazati sve najbolje što je tamo naučila.

**Otto il Bassotto, Italija** - Otto dolazi iz malog grada na jugu Italije, poznatog kao zemlja balona. Zato i ne čudi da je baš ovaj čovjek gumeni balon pretvorio u totalni show program s kojim je proputovao cijeli svijet i osvojio puno nagrada! On je pravi gospodar balona, s gumenim licem i mozgom koji poskakuje, publici predstavlja nevjerojatne komične trikove s balonom, prelazeći granice mogućnosti u čistu maštu.

**Emilio The Balancer Alcantara**, Venezuela - cirkuski umjetnik i ulični izvođač specijaliziran za disciplinu Rola Bola. Svoje točke balansiranja, žongliranja i komedije izvodio je diljem svijeta. Svoje je vještine usavršavao s Guillermom Rodriguezom, iz cirkusa Circuba u Havani na Kubi, te na međunarodnim cirkuskim konvencijama i radionicama.

**Marko the Clown**, Kastav  - Marko je klaun s puno kilometara u nogama i rukama. Hoda na štulama, vozi monocikl, vrti vatru i poi... U stvari, nema s čime taj ne može žonglirati! Za tobogan je pripremio posebno interaktivan i zabavan show koji će publika dugo pamtiti.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42